 Waxa aan kusoo gabogabaynayaa qoraalka faalladan in si wada jir ah oo ay kaga midaysan yihiin qaybaha kala duwan ee Bulshada sida:- Golaha Guurtida, Golaha Wakiilada, Xisbiyada Mucaaradka ah, Siyaasiyiinta Madaxa Bannaan, Wax-garadka, Culimada iyo shacbi weynaha reer Somaliland ay cod dheer ku cambaareeyaan falalkaa ku dhacay muwaadiniintaas reer somaliland ee lagu dhex dulmay dalkooda, isla markaana lagula kacay wax ka baxsan shuruucda Qaranka, sidoo kale waa in sida ugu dhakhsaha badan loo daba galaa dambiga ay qaranka ka galeen iyo muwaadiniinta itaalka daran ee reer somaliland isla markaana maxkamad la hor geeyaa cidii ku kacday gabood-faladaa ka dhanka ah xuquuqda muwaadinka reer Somaliland iyo waxyaabaa foosha xun ee Qaranka lagu khiyaameeyay Khaayinul Wadan isla markaana Qaranka lagu duminayo oo ay ugu horeeyaan xubnaha kala ah Wasiirka Arrimaha Gudaha Somaliland, Taliyaha Ciidanka Booliska Somaliland iyo Taliyaha Hayádda Sirdoonka Somaliland oo dhammaantood ku kacay gabood falladaa ka dhanka ah shuruucda iyo dastuurka Somaliland, haddii hadda wax laga baqan waayana waa inaan laga hadhin haddii ay kasoo wareegayaan boqol sanno, ilaa inta nimankaa lagu ciqaabayo dambigay ka galeen qaranka iyo muwaadiniintiisa. 